Os oedd dadl ynglŷn â pherchenogaeth tir, cynhelid y llys ar y tir a hawlid. Byddai'r ddau hawlydd yn dod a thystion ymlaen i gefnogi eu hachos. Yn Llyfr Iorwerth, dywedir fod gan bob hawlydd yr hawl i gymorth ""cyngaws"" a ""chanllaw"" i gyflwyno eu hachos, y ddau yn fath o gyfreithiwr, er na eglurir y gwahaniaeth rhyngddynt. Os dyfarnai'r llys fod y ddau hawl yn gyfartal, gellid rhannu'r tor yn gyfartal rhwng y ddau hawlydd.